За да бъде ефективно усилието ни да съберем пластмасата разделно и да я поставим в правилния контейнер, има няколко детайла:
1. Изплакнете бутилката (ако по нея има много остатъци, може да замърси и останалите отпадъци в контейнера, като така затрудни целия процес).
2. Смачкайте я колкото можете повече (някои видове пластмаса като PET са много леки, но в същото време под формата на бутилки и контейнери са обемни и така заемат голямо пространство в контейнера. Когато смачкате бутилката, в контейнера ще има място за повече отпадъци. Камионът, който събира боклука, ще направи по-малко курсове и така се спестяват емисии).
3. Сложете капачката обратно на бутилката (От „Екопак“ препоръчват да се спази тази стъпка, за да сме сигурни, че бутилката ще остане смачкана).
4. Поставете отпадъка в жълтия контейнер за пластмасови отпадъци.